C-hepatiidi viirus
C-hepatiidi viirus (HCV, hepatiidi C viirus) on positiivse polaarsusega üheahelaline RNA-viirus (flaviviirus). Viiruse lineaarne genoom on 9,5 kb pikk. Viiruse partikkel on kerakujuline, väike (30–80 nm) ning kaetud membraaniga. Kuulub sugukonda Flaviviridae ja perekonda Hepacivirus. C-hepatiidi viirus nakatab inimesi ja šimpanse ning levib peamiselt vere ja harva ka muude kehavedelike kaudu. Nakatumise viis ebaselge kuni 45% juhtudel, 45% juhtudel on tegemist parenteraalse nakkusega. Seksuaalne nakkus harvem kui HBV korral. Inimestel põhjustab viirus tihti C-hepatiiti ehk maksapõletikku. Viirus on väga heterogeenne, erinevate isolaatide vaheline nukleotiidjärjestuse erinevus küünib isegi kuni 60%-ni. Viirusel on 6 genotüüpi + 18 alltüüpi. Korralikult kirjeldati alles 1989, kui genoom klooniti.